Les Violines: "La combinació dels nostres instruments ha creat la sonoritat pròpia del grup"

Wed, 29 Jun 2022 16:20:00 +0000

Les Violines és un dels grups de referència en la història del folk català, creat per Simone Lambregts el 1996, a partir de la idea de reviure l'essència de les festes majors dels pobles pirinencs on un violí sol feia ballar tot un poble. Per celebrar els seus 25 anys+1, aquest divendres seran a Torelló, on repassaran la seva trajectòria oferint un concert. Per això avui les hem convidat a l'"Assaig general" i, en format de quartet, Simone Lambregts i Núria Balcells, violins (al centre), Rebecca Macauley, viola (esquerra) i Clara Ribatallada, acordió diatònic (a la dreta), ens han ofert una actuació en directe que veureu a l'Instagram de @catalunyamusica.