Pardo: "Que la gent jove es pugui acostar a Casals a través del seu violoncel Laberte és fonamental"

Thu, 24 Apr 2025 16:40:00 +0000

La violoncel·lista catalana de 19 anys Candela Puigbò, nova beneficiària del préstec del violoncel Laberte que va pertànyer a Pau Casals, i Jordi Pardo, director general de la Fundació Pau Casals, ens han parlat de la iniciativa de la Fundació Pau Casals que consisteix a cedir el violoncel Laberte del mestre del Vendrell a joves violoncel·listes per donar suport i impulsar la seva carrera formativa i professional. Puigbò serà el segon violoncel·lista que tocarà aquest instrument durant un període prorrogable d'un any. A més, ella mateixa, amb el violoncel Laberte del mestre Casals, ens ha ofert una actuació musical en directe que veureu a la web del nostre programa i a la playlist de 3CatCultura a YouTube.