Teresa Riveiro Böhm: "Poder observar com treballa Ludovic Morlot, que té tanta experiència, és or"

Wed, 19 Oct 2022 17:00:00 +0000

Teresa Riveiro Böhm és la nova directora associada de l'OBC durant aquesta temporada 2022-23. D'aquesta manera, Riveiro serà l'assistent del mestre Morlot i estarà present durant els assajos, els concerts i les sessions de gravació que es facin amb l'OBC. Riveiro Böhm va dirigir la formació per primera vegada el 25 de setembre passat al Concert de la Mercè, a Nou Barris. El nou càrrec amb l'OBC coincideix amb el seu recent nomenament com a directora associada de l'Òpera Nacional de Gal·les. Anteriorment, Riveiro va ser nomenada Leverhulme Conducting Fellow de l'Orquestra Escocesa de la BBC, en col·laboració amb el Reial Conservatori d'Escòcia, per a les temporades 2019-20 i 2020-21. També va ser mereixedora del Premi Neeme Järvi al Gstaad Menuhin Festival del 2019.