Mac McClure: "'1915. A trip to Granada' té peces de compositors a l'entorn de Falla i Lejárraga"

Fri, 09 Sep 2022 17:00:00 +0000

El pianista Mac McClure ens ha presentat un dels seus últims discos, "1915, a trip to Granada", que ha gravat amb la mezzosoprano Anna Tonna i que conté la primera gravació mundial del cicle de cançons "Pascua Florida" de Miquel Ortega, amb textos de l'escriptora María Lejárraga, de la qual Falla volia musicar diversos textos per fer-ne un cicle de cançons, però finalment només en va compondre una: "Pan de Ronda que sabe a verdad" (1915). Seguint la voluntat de Falla, Anna Tonna, al costat de M. Luz González Peña, directora del Centre de Documentació i Arxiu de la SGAE, va encarregar a Miquel Ortega un cicle de cançons sobre els textos de Lejárraga que Falla mai va arribar a usar. A més, el CD també conté obres d'Isaac Albéniz, María Rodrigo, Joaquín Turina i Matilde Salvador, que es lliguen amb el cicle d'Ortega, perquè tenen una sonoritat pròpia de l'Espanya de principis del segle vint. McClure també ens ha resumit els continguts d'altres discos seus que s'editaran ben aviat.