Pablo Ferrández: "'El cant dels ocells' és una peça molt especial per a mi i per a la meva família"

Wed, 05 May 2021 17:00:00 +0000

El violoncel·lista madrileny Pablo Ferrández, guanyador de la Beca Pau Casals 2012 i primer músic espanyol guardonat al prestigiós Concurs Internacional Txaikovski amb el quart premi, acaba de publicar el seu àlbum de debut amb el segell Sony Classical. L'ha titulat "Reflections" i, juntament amb el pianista Denis Kozhukhin, hi ha enregistrat obres de Rakhmàninov, Falla, Granados, entre d'altres, i també el cèlebre arranjament que Pau Casals va fer d'"El cant dels ocells", una peça que per a ell és molt especial. Avui hem pogut mantenir una conversa telefònica amb ell, on ens ha explicat la bona sintonia que ha tingut amb la discogràfica a l'hora de fer aquest disc, i també la profunda admiració que sent pel mestre Casals.