"Posant a disposició pública les partitures de Pedrell, volem situar-les al lloc que els correspon"

Fri, 15 Sep 2023 16:10:00 +0000

Elisa Huguet, presidenta de Joventuts Musicals de Tortosa, i Jordi Bonilla, oboista i director d'orquestra, han vingut aquesta tarda per parlar-nos de la recuperació, la transcripció i la posada a la disposició pública de totes les partitures de Felip Pedrell que es van presentar ara fa un any durant l'estrena de l'espectacle 'Cartes a Pedrell', organitzat conjuntament amb l'Ajuntament de Tortosa i el Departament de Cultura, en el marc de l'Any Pedrell. Joventuts Musicals de Tortosa es va comprometre a donar a conèixer mundialment aquestes peces, amb l'objectiu de difondre la valuosíssima producció musical del compositor i musicòleg, de qui l'any passat es va commemorar el centenari de la seva mort. El músic Jordi Bonilla ha estat qui s'ha encarregat de la transcripció i recuperació de les composicions, que es podran descarregar lliurement al portal Petrucci Music Library (imslp.org).