Amigó i Poblet: "'A l'ombra del pessebre' reivindiquem que la gent continuï cantant nadales"

Tue, 02 Jan 2024 17:40:00 +0000

L'arpista Anna Amigó i el tenor Raül Poblet ens han presentat l'espectacle familiar de Nadal "A l'ombra del pessebre", que estan interpretant aquests dies arreu de Catalunya amb la titellaire Mercè Framis (teatre d'ombres i la persona que dona vida al Mic del SX3). Es tracta d'un espectacle d'ombres amb música en directe, ja que és una recreació dramatitzada de les figures del pessebre a partir d'alguns fragments escollits del poema "El pessebre" de Joan Alavedra, acompanyats de nadales tradicionals que interpreten els mateixos Poblet i Amigó, amb l'afegit de la màgia del teatre d'ombres de la mà de la titellaire catalana. A l'Instagram de @catalunyamusica veureu l'actuació en directe al nostre programa.