Bertran: "Sortir a tocar sol a l'escenari i davant del públic és un acte molt animal"

Fri, 12 Jan 2024 17:40:00 +0000

La violinista i compositora catalana Coloma Bertran ens ha presentat el seu nou projecte, "ÀNIMA-L", que és un espectacle i també un EP que conté quatre peces originals que formen part de la seva nova obra en format solo i que sortirà publicat. El disc conté una petita mostra del nou espectacle, que només es podrà viure de manera íntegra en directe i que vibra amb totes les influències que han anat forjant la seva ànima musical. Hi combina la disciplina clàssica, la solidesa de les músiques d'arrel i l'audàcia de l'avantguarda. Coloma Bertran hi fa una clara aposta per una sonoritat híbrida, sense barreres de gènere ni d'època, i hi fa confluir elements com el violí amplificat i processat amb pedals de loops i efectes, un sintetitzador i l'experimentació amb harmonies vocals. Així, Bertran ens convida a viatjar pel seu particular univers a través de la seva música. El directe compta amb una posada en escena singular i molt cuidada dirigida per Montse Rodríguez.