"El ritme és amb el que millor m'ho passo quan faig música; no és cerebral i té un punt meditatiu"

Fri, 01 Apr 2022 16:00:00 +0000

La pianista i cantant catalana Lucia Fumero (artista de Seed Music) ha vingut aquesta tarda per parlar-nos del Premi talent emergent de la Plataforma Jazz España, que va recollir el 14 de març a Madrid, i on es va imposar a la resta de propostes avalades pels més de 20 festivals adherits a la plataforma, com el Festival de Jazz de Sant Sebastià - Donostiako Jazzaldia, el Voll-Damm Festival Internacional de Jazz de Barcelona i el FeminaJazz Festival de Madrid, entre d'altres. El guardó consisteix en una gira de concerts pels principals festivals de jazz estatals de referència, que començarà a finals del mes de maig. En aquesta gira hi interpretarà el disc "Universo normal", en companyia de Martín Leiton i Juan Rodríguez Barbín, amb qui ha gravat l'àlbum, que té influències de diverses parts del món, però sobretot llatines, i que té molta energia rítmica. Durant l'entrevista, Lucia Fumero ens ha ofert una actuació en directe que veureu a l'Instagram de @catalunyamusica.