"Farem sessions temàtiques de l'Orquestra de Cambra del Teatre Lliure dins l'Arxiu Lliure"

Fri, 17 Nov 2023 17:35:00 +0000

Jaume Cortadellas (esquerra) i Lluís Vidal, fundadors al costat del mestre Joan Pons de l'Orquestra de Cambra del Teatre Lliure, ens han acompanyat per parlar-nos de l'audició comentada de gravacions d'obres enregistrades per aquesta prestigiosa formació catalana, que ells tres oferiran dilluns que ve, 20 de novembre, al Teatre Lliure de Barcelona. Aquesta audició comentada d'entrada gratuïta forma part dels Dilluns d'Arxiu, programats dins les activitats de l'Arxiu Lliure del Teatre Lliure. Cortadellas i Vidal ens han donat els detalls de les peces de les quals convidaran a fer audició dilluns que ve i també han rememorat la il·lusió amb què programaven cada nova temporada de l'Orquestra de Cambra del Teatre Lliure, que va estar en actiu del 1985 al 2003.