Berta Puigdemasa: "La Casa del Bosc és un espai on fer música, ballar, teatre, circ i retirs"

Tue, 06 Jun 2023 16:00:00 +0000

L'arpista catalana Berta Puigdemasa amb la seva arpa de concert d'1 metre 80 centímetres, ens ha presentat la campanya de micromecenatge "Goteo" que ha posat en marxa per recaptar diners que contribuiran a la construcció de noves infraestructures exteriors de La Casa del Bosc. És un espai que acull propostes culturals i artístiques (de música, teatre, circ, poesia, pintura) com espirituals (tallers i retirs de meditació, cercles de dones i creixement personal), a més de ser un punt de trobada per a les persones, en un entorn natural per reconnectar, gaudir i rebre els beneficis que aporta el contacte directe amb la natura. A més, Berta Puigdemasa ens ha ofert una improvisació musical en directe que veureu a l'Instagram de @catalunyamusica.