Coloma: "Cada cançó del nostre disc reflecteix la manera com nosaltres entenem la música"

Thu, 14 Dec 2023 17:40:00 +0000

Lluís Coloma i Héctor Martín, dos dels músics més actius de l'escena del blues del nostre país, han vingut a l'"Assaig general" per presentar-nos els temes del seu nou disc "Shuffle for Two" (autoeditat), que conté composicions pròpies d'ells dos que sonen fresques i directes. Es tracta de temes musicals que fan viatjar l'oient a universos sonors que van des del blues, passant pel country, el rock&roll, la música clàssica i les bandes sonores de pel·lícules. Aquest àlbum el van gravar en una única sessió el 18 d'abril d'aquest any, als Estudios Guindilla. Coloma i Martín el presentaran en concert aquest diumenge, 17 de desembre, a la Sala Jamboree de Barcelona, amb Manolo Germán, al contrabaix, i Arnau Julià, a la bateria.