Esther Pinyol: "Visc una història d'amor amb l'arpa i, si tornés a néixer, tornaria a ser arpista"

Thu, 02 Mar 2023 17:20:00 +0000

Esther Pinyol és una de les arpistes més prometedores del nostre país i aquesta tarda ha vingut per parlar-nos dels seus propers concerts i presentar-nos el seu últim disc, "A toc d'arpa", que recentment ha estat premiat com a millor àlbum clàssic per l'Akademia Music Awards de Los Angeles, que cada any distingeix els millors talents musicals del món. El disc conté les transcripcions per a arpa fetes per ella mateixa i el músic Ferran Carceller, de les músiques del cicle festiu a Vilanova, un ampli patrimoni musical que és la primera vegada que s'interpreta amb arpa. A més, Pinyol, aquesta tarda ens ha interpretat un petit recull de peces de l'àlbum premiat, en la que ha estat la primera actuació musical en directe d'una arpa de concert simfònic d'un metre 80 centímetres d'alçada, a l'estudi de la nostra emissora.