"Estem molt contents de celebrar els 30 anys de la Nova Jazz Cava, que és com una gran família"

Tue, 20 Feb 2024 17:40:00 +0000

Susanna Carmona, coordinadora del Festival de Jazz de Terrassa, i el jove saxofonista català Jan Julià amb el saxofonista Quim Anglada i el pianista Biel Roca, que són dos dels membres de la seva formació, el Jan Julià Grup, ens han acompanyat aquesta tarda per parlar-nos dels 30 anys de la Nova Jazz Cava, un dels espais més icònics del jazz del nostre país, que va néixer el 26 de febrer del 1994 i que va guanyar els Premis Arc 2023 en la categoria de "Millor programació d'espai musical/sala de concerts". Per celebrar aquest aniversari tan rodó s'han programat els concerts de la cantant i coach vocal Atenea Carter d'aquest divendres 23 de febrer, i el doble concert de l'endemà, dissabte, que ajuntarà músics de diverses generacions. A L'Instagram de @catalunyamusica veureu l'actuació en directe del Jan Julià Grup a trio al nostre programa.