Noemí Osorio: "El flamenc té moltes cares, no només està al damunt d'un escenari"

Wed, 10 Nov 2021 18:00:00 +0000

La ballarina i coreògrafa i activista del flamenc català Noemí Osorio és la directora del festival FlamenGI que comença aquest divendres 12 de novembre i s'allarga fins al dia 25 i ha vingut a presentar-nos la tercera edició, la d'enguany, amb més de 20 propostes culturals per acostar el flamenc a tots els públics. És un certamen integrador amb una mirada en femení que aquest any destaca la intergeneració de l'art flamenc, amb activitats de diferents gèneres que engloben la dansa i la música, i també la pintura, la fotografia, el cinema documental, la pedagogia, la formació i el debat, entre d'altres. El FlamenGi farà el seu itinerari pels diferents barris de Girona, ocupant places, centres cívics, auditoris i espais màgics de la ciutat. A més, Noemí Osorio ens ha anunciat una novetat i és que enguany el certamen s'expandeix a una nova ciutat de la província: Banyoles.