Javi Garrabella: "Tothom que tingui capacitat per parlar pot fer konnakkol"

Thu, 17 Oct 2024 16:40:00 +0000

Javi Garrabella (a l'esquerra) és artista de konnakkol, una disciplina artística mil·lenària de percussió vocal que pertany a l'art clàssic del sud de l'Índia. Consisteix a recitar ritmes amb les síl·labes del solkattu i que formen un llenguatge construït amb una sèrie de tècniques estructurals de patrons i modulacions numèriques. Garrabella ha creat l'espectacle "La poética del ritmo", que connecta el konnakkol amb diferents modes de recitació, com el cant vèdic (mantres), el piano i el ball. Per això, en aquest muntatge l'acompanyen el pianista Max Villavecchia i el "bailaor" Pol Jiménez. Junts experimenten amb tot el seu bagatge de música contemporània, flamenc i improvisació. Presentaran el muntatge "La poética del ritmo" el 2 de novembre a la llibreria Byron de Barcelona. Avui, Garrabella i Villavecchia ens han ofert una actuació en directe que veureu a la web de l'"Assaig general" al 3Cat.