Chucho Valdés: "El meu pare, Bebo Valdés, sempre l'adoraré i a la meva música li reto homenatge"

Mon, 22 Nov 2021 18:00:00 +0000

El virtuós pianista, compositor i gran mestre del jazz afrocubà Chucho Valdés, guanyador de 6 Grammys i 5 Latin Grammys, després de dos anys d'absència, tornarà a actuar demà dimarts 23 de novembre al Festival de Jazz de Barcelona, del qual és padrí. I ho farà amb l'estrena a l'estat espanyol de l'obra "La Creación" per a big band, percussió afrocubana i veus. Es tracta d'una suite en quatre moviments que explora la història de la creació d'acord amb la Regla de Ocha, la religió afrocubana coneguda com a "santería". El mateix Chucho ha dit que "La Creación" és la seva obra mestra. N'hem pogut parlar en detall amb ell, com també del lloc que ocupa el seu pare, Bebo Valdés, a la seva vida i a la seva carrera, i dels músics de jazz a qui més admira i amb qui voldria actuar.