Liliana Tomàs: "Joan Tomàs va deixar escrit que es fés un cançoner del repertori de l'Hereu Mill"

Fri, 16 Jun 2023 04:15:00 +0000

María del Agua Cortés (esquerra) i Liliana Tomàs ens han presentat el llibre "L'Hereu Mill, arxiu vivent de cançons populars", que conté 218 melodies que el folklorista, pedagog i subdirector de l'Orfeó Català Joan Tomàs i Parés va recollir de Josep Casals i Cirera, conegut com l'Hereu Mill, durant unes entrevistes que li va fer el 1926 a la Casa de la Caritat de Barcelona. El llibre l'ha editat Garsineu Edicions i l'han elaborat membres de La Berguedana de Folklore Total (entre elles, María del Agua Cortés) i persones externes a l'entitat, com Liliana Tomàs, néta de Joan Tomàs i Parés. El llibre s'ha publicat gràcies al suport econòmic de l'Ajuntament de Sant Julià de Cerdanyola, el Consell Comarcal del Berguedà i el Departament de Cultura de la Generalitat de Catalunya.