Ramon Humet: "'Llum' és una obra per ser escoltada de dalt a baix, en silenci i amb una espelma"

Tue, 08 Jun 2021 17:00:00 +0000

El compositor català Ramon Humet és un dels referents en el panorama de la creació musical actual a tot l'Estat i l'hem convidat a l'"Assaig general" amb motiu de la publicació en disc compacte pel segell Ondine records de la seva obra coral en set moviments "Llum" en la versió del Cor de la Ràdio de Letònia que ha escrit a partir de textos espirituals i poemes del seu amic Vicenç Santamaria, monjo del Monestir de Montserrat. Aquesta obra la va estrenar el mateix Cor de la Ràdio de Letònia que dirigeix Sigvars Klava el març de l'any passat just abans del confinament. Humet ens ha explicat que "Llum" és una obra que és un viatge interior i que idealment ha de ser escoltada en un ambient de recolliment i en silenci.