"Al nostre disc fem una revisita d'obres dels segles XVI i XVII de les quals estem enamorats"

Fri, 11 Feb 2022 17:20:00 +0000

El pianista i compositor Carles Marigó i la guitarrista i compositora Maria Camahort ens presentaran el seu nou disc "Keep my cows", editat pel segell UnderPool, on revisiten de manera lliure i creativa la música per a viola de mà dels segles XVI i XVII. Per fer-lo, han comptat amb la participació dels músics David Domínguez (percussions) i Lina león (veu i flauta). A més, el guitarrista i compositor Feliu Gasull, el pianista i improvisador David Dolan i l'organista i improvisador Juan de la Rubia van participar durant el procés d'assaig del duo i el mateix De la Rubia també és el productor de l'àlbum. El títol en anglès del disc vol ser una broma per modernitzar el nom de la cançó popular del segle XVI "Guárdame las Vacas", de la qual Luis de Narváez en va compondre les famoses "Siete diferencias", i a l'àlbum n'hi ha unes versions.