Recasens: "Patiño va saber fer una síntesi de l'estil sobri de les catedrals amb la modernitat"

Tue, 15 Jun 2021 17:00:00 +0000

El musicòleg català i director de La Grande Chapelle, Albert Recasens, ha presentat el primer enregistrament mundial d'obres emblemàtiques de música sacra del compositor barroc espanyol Carlos Patiño. La recuperació d'aquestes peces al capdavant del seu conjunt s'emmarca en el projecte de recerca que Recasens desenvolupa a l'Institut Cultura i Societat (ICS) de la Universitat de Navarra, per al qual ha consultat el fons de nombrosos arxius on es conserva el llegat de Patiño, com per exemple el de la Biblioteca Nacional de Catalunya i el de Canet de Mar, entre molts d'altres.