Gorka Benítez: "La meva base musical es troba en el folklore basc: és el que soc musicalment"

Fri, 30 Apr 2021 17:00:00 +0000

El saxofonista Gorka Benítez acaba de publicar amb el segell independent Underpool un segon àlbum en companyia del pianista Roger Mas, el contrabaixista Martín Leiton i el bateria Ramon Prats.
Després de la bona rebuda del seu primer disc i d'una llarga gira de concerts, el grup va decidir tornar a l'estudi per enregistrar el material que forma part d'aquest segon volum. L'objectiu era deixar constància de l'evolució que ha tingut aquest quartet format per quatre elements en equilibri, capaços de desenvolupar un llenguatge i un so singulars, que defineixen una personalitat musical inconfusible. Com en el disc anterior, cada membre del grup ha aportat els originals que formen part d'aquest segon volum, que ha estat enregistrat a l'Estudi UnderPool.