Félix Rossy: "Per ser bo, no només has de tenir passió, has de ser lliure i obrir horitzons"

Thu, 29 Sep 2022 16:20:00 +0000

El trompetista i compositor català Félix Rossy amb el saxofonista nord-americà Ben Solomon i el trombonista Tomeu Garcías (foto petita), ens ha presentat el seu últim disc, "Elena Mágica", publicat pel segell Underpool. Un àlbum que Rossy ha gravat amb el seu quintet (que té a les seves files el mateix Garcías, el pianista Toni Saigi, Joan Garcías al contrabaix i el bateria Andreu Pitarch) amb les col·laboracions del saxofonista Enrique Oliver i la cantant Carmen Lancho. A la gira que estan oferint per l'estat presentant el disc, Rossy ha convidat els músics nord-americans Ben Solomon i Ben Tiberio i ha donat noves possibilitats al quintet. Precisament, demà actuaran al Milano Jazz Club i dissabte a la sala Jamboree de Barcelona. A l'Instagram de @catalunyamusica veureu l'actuació en directe que Rossy i Solomon han ofert durant el nostre programa.