JF Trio: "El nostre disc 'Trànsit' està dedicat a les ciutats que són importants per a nosaltres"

Fri, 17 Mar 2023 17:20:00 +0000

El pianista i compositor manresà Jofre Fité, la contrabaixista Carla Gonzàlez Ferrer i el bateria Pau Gurpegui formen el JF Trio, que acaba de publicar el seu segon disc, "Trànsit", editat pel segell EMME Record Label. Aquesta tarda dos dels components de la formació, Fité (a l'esquerra de la foto) i Gurpegui, han vingut per donar-nos-en tots els detalls. Aquest àlbum és el fruit del guardó al premi organitzat pel Fara Music Festival d'Itàlia. Si el primer treball discogràfic del trio, "Dotze", feia al·lusió a la qüestió temporal, en aquest segon àlbum el JF Trio es proposa parlar de llocs i ciutats que han estat importants per a ells. A més, en aquesta ocasió la formació musical és totalment acústica (piano, contrabaix i bateria), en record als seus inicis. Aquesta tarda ens ha ofert una actuació en directe que veureu a l'Instagram de @catalunyamusica.