Judit Neddermann: "Costa molt que les dones siguin programades als festivals de música"

Wed, 18 May 2022 17:00:00 +0000

La cantant i compositora Judit Neddermann ens ha parlat dels dos temes que ha enregistrat recentment amb la col·laboració del cantautor Pedro Guerra i la cantant i compositora Ainoa Buitrago, respectivament, i també del concert que va oferir al Palau de la Música Catalana el 2 d'abril passat amb molts companys músics de professió i més de 2.000 persones de públic. A més, ens ha presentat la primera edició del Festival Floral, que impulsa ella mateixa amb l'activista cultural Martí Sancliment, i que tindrà lloc del 20 al 22 de maig a Vilassar de Dalt i Vilassar de Mar, amb l'objectiu d'oferir al públic un certamen amb una perspectiva de gènere i una mirada crítica i feminista. El certamen ha programat concerts, també una xerrada feminista i una ruta històrica per conèixer el patrimoni de Vilassar de Dalt.