C. Aymí: "Amb motiu de la capitalitat de Tortosa hem sumat energies per crear el Proto Festival"

Tue, 06 Jul 2021 17:00:00 +0000

Cecília Aymí i David Matheu són membres fundadors i codirectors del primer Proto Festival de Música de Tortosa, que es farà del 16 al 25 de juliol i que ha programat concerts de música de diferents estils i èpoques, en la versió de músics i formacions musicals del nostre país i de fora, que es faran en diferents espais de la ciutat. La cita també té un vessant pedagògic i acollirà classes magistrals de solistes i directors de prestigi nacional i internacional, com per exemple Rivka Golani, una de les millors violes del món i professora del Conservatori de Birmingham; la soprano Marta Almajano, intèrpret de música antiga de reconeguda trajectòria i professora de l'ESMUC, i Francesc Valldecabres, cèlebre director simfònic i coral. El Proto Festival té el suport de l'Ajuntament de Tortosa, el Departament de Cultura de la Generalitat de Catalunya, l'Institut per al Desenvolupament de les Comarques de l'Ebre i l'Institut Català de les Dones, entre d'altres.