Jorge Jiménez : "El que em va unir a la flautista Anna Stegmann va ser la obsessió pel so"

Mon, 17 May 2021 17:00:00 +0000

El violinista català Jorge Jiménez és dels intèrprets més actius de l'actualitat. És el concertino de Forma Antiqua i Cappella Cracoviensis, el fundador de Tercia Realidad i el director convidat de diversos conjunts. Amb la flautista Anna Stegmann ha gravat l'àlbum "Lunaris", estructurat en quatre parts que simbolitzen les fases de la lluna, i que enllaça peces dels segles tretze i catorze d'autor anònim amb obres de Luciano Berio o Béla Bartók, entre altres, amb música electrònica que ha escrit el mateix Jorge Jiménez. Avui ha vingut al programa per presentar-nos el disc i ens ha interpretat en directe una de les peces de l'àlbum, el segon moviment "Malinconia" de la Sonata per a violí sol op. 27 núm. 2 d'Eugène Ysaÿe.