"Al documental mostrem que persones amb problemàtiques diverses s'uneixen a través de la música"

Tue, 18 Nov 2025 17:20:00 +0000

Lluís Montserrat, un dels tres directors del documental "Música urgent", una producció que s'ha estrenat al Festival In-Edit 2025, i César Montero, que hi apareix, ens donen els detalls d'aquest film que ofereix una visió íntima del poder de la música com a refugi i segona oportunitat. El documental acompanya set persones que, al Taller Obert del Taller de Músics, troben molt més que un escenari: un espai segur i transformador on créixer i reconnectar amb la vida. Amb una mirada sensible i directa, la pel·lícula mostra com la creació musical pot esdevenir una eina d'inclusió i dignificació en contextos de vulnerabilitat, i revela la força de l'art com a espai de pertinença i comunitat.