"Amb 'De Minorisa a Carst' vull donar les gràcies a tothom que m'ha acompanyat durant aquests anys"

Thu, 16 Sep 2021 16:20:00 +0000

El pianista, compositor, arranjador i pedagog Manel Camp és una de les figures indispensables de la música catalana contemporània. Ha fet arranjaments de referència de la cançó catalana; tant desplega el seu talent en el jazz com a les bandes sonores i a la música clàssica, i és dels artistes més versàtils del nostre país. Per celebrar els seus 75 anys (que farà l'any que ve) té en marxa el projecte "De Minorisa a Carst", on l'acompanyen els músics, artistes i institucions que han col·laborat amb ell durant la seva àmplia carrera musical i també li han fet costat en la seva vida personal. De "Minorisa a Carst" consisteix en 12 concerts que s'estan fent des de l'abril d'aquest any i que continuaran fins al maig del 2022, a més d'una exposició i sis projeccions. Avui ha vingut al programa a explicar-nos en profunditat aquest projecte multidisciplinari.