"Els cargols de mar són els avantpassats més antics dels instruments de vent metall"

Thu, 18 Dec 2025 17:40:00 +0000

La doctora en Arqueologia i investigadora ICREA a la Universitat de Barcelona Margarita Díaz-Andreu, coautora de l'estudi "Els cargols de mar: trompes del neolític", i el seu doctorand a la UB Miquel López Garcia ens han donat els detalls d'aquest treball en què arqueòlegs de la Universitat de Barcelona han analitzat i tocat cargols de mar de jaciments de Catalunya. Els resultats de l'estudi, publicats en un article a la revista Antiquity, revelen que els cargols de mar que s'usaven com a trompes eren molt eficaços per a la comunicació a llarga distància, i no descarten que s'utilitzessin com a instruments musicals. A més, al final de l'entrevista López Garcia ens ha ofert una demostració en directe de recursos sonors que es poden fer amb un cargol de mar actual, que té un so pràcticament idèntic als antics del neolític, de 6.000 anys d'antigüitat. Aquesta demostració la podeu veure filmada a la nostra web i a la playlist de 3CatCultura a YouTube.