Alícia Torra de Larrocha: "A la Marató, en record a la meva mare, s'hi oferiran quatre estrenes"

Tue, 21 Nov 2023 17:20:00 +0000

Alícia Torra de Larrocha, filla de la pianista Alícia de Larrocha i gerent de la fundació que porta el seu nom (a l'esquerra), i la pianista i compositora Sira Hernández, que va ser alumna de la solista barcelonina, ens han donat els detalls de la Marató pianística en record d'Alícia de Larrocha, que es farà a L'Auditori de Barcelona, aquest diumenge, 26 de novembre i que forma part dels actes de l'Any Alícia de Larrocha. Hi participaran més d'una trentena dels millors pianistes del nostre país, molts dels quals van ser alumnes de De Larrocha, com la mateixa Sira Hernández, que estrenarà a Barcelona la seva obra "Guernika", dedicada a la incomparable pianista catalana. A més, també s'hi estrenaran obres de Concepció Ramió, de Marco Mezquida i Josep Maria Colom.