Lluc Casares: "Jo apostaria per fer més jazz i més música sempre, a tot arreu i a totes hores"

Thu, 23 Mar 2023 17:20:00 +0000

El saxofonista, clarinetista i compositor Lluc Casares ens ha presentat el seu nou àlbum, "Ride", que va gravar el setembre passat a Amsterdam en format de quartet amb Jesse van Ruller, un dels guitarristes més importants del panorama actual, el virtuós pianista català Xavi Torres, la contrabaixista finlandesa Kaisa Maensivu i el bateria Andreu Pitarch. Tots els temes del disc són escrits pel mateix Casares, excepte tres que són fruit d'Allie Wrubel, el mateix Xavi Torres i Quincy Jones. Aquest nou àlbum el presentarà dissabte amb dos concerts: al matí, a la plaça del Rector Homs de Terrassa, dins del 42è Festival de Jazz de Terrassa, i al vespre, al Jamboree Jazz Club de Barcelona. Al final de l'entrevista ens ha ofert una actuació en directe que veureu a l'Instagram de Catalunya Música.