"Per fer el disc hem escollit els poetes però ells ens han enviat els seus poemes sobre l'expressió"

Thu, 04 Nov 2021 17:20:00 +0000

"Diëresis" és el nou àlbum d'Isabel Vinardell (dreta) i Isabelle Laudenbach, ànimes de Las Isabeles. Aquest disc que acaba de sortir a la llum és una reflexió musical coral sobre l'expressió on elleshan triat els poetes, però no pas els poemes, perquè cada autor els ha enviat el seu poema que té com a temàtica la lliure expressió. Vinardell i Laudenbach hi despleguen un repertori íntim a partir de l'experiència pròpia i les propostes poètiques d'alguns dels autors més destacats de la escena actual com Mireia Calafell, Héctor Arnau, Laura Tomàs i Dorothée Volut. "Diëresis" és també un homenatge a Paco Ibáñez. Justament entre el 5 i el 25 de novembre Las Isabeles presentaran el nou àlbum dins del Barcelona Districte Cultural, entre altres certàmens i poblacions, i per això avui han estat amb nosaltres i ens han interpretat en directe un dels temes que conté. Podreu veure la seva actuació a l'Instagram de @catalunyamusica.