Garcías i Hervalejo: "El nostre projecte 'Refractio' fa que el públic estigui molt actiu"

Thu, 19 Dec 2024 17:40:00 +0000

Magí Garcías, pianista i compositor mallorquí resident a Colònia, i Diego Hervalejo, pianista i compositor de jazz (d'esquerra a dreta), ens han presentat el seu nou disc "Refractio Vol. II: Debussy". Es tracta del segon volum del projecte Refractio, un viatge que explora els límits entre la interpretació i la improvisació. Si el primer volum estava dedicat a la música de Frederic Mompou, en aquest segon àlbum exploren el llegat sonor del compositor francès Claude Debussy. Hi figuren col·laboracions musicals d'artistes de gran prestigi com la trombonista, cantant i compositora Rita Payés; la flautista Anggie Obin; la violoncel·lista Zuzanna Sosnowska, i el bateria Lluís Naval. L'àlbum ja l'han presentat en concert a Barcelona, amb una gran acollida pel públic, i a partir del 2025 tenen tancades més dates per continuar-lo presentant al nostre país. A més, aens han ofert una actuació en directe que veureu a la playlist de 3CatCultura a YouTube i a la web del nostre programa.