Enric Arquimbau: "Hi ha festivals de música, però de música i poesia, aquesta connotació és nostra"

Thu, 03 Jun 2021 17:00:00 +0000

Conversem amb Enric Arquimbau (dreta) i Jordi Alsina (esquerra) que són dos dels quatre membres de BADA-PAS, associació que promou i organitza el 10è cicle Juliol de Música i Poesia a Balaguer i Santa Maria de les Franqueses. Durant els nou anys anteriors, a l'església del convent de Sant Domènec i al monestir de Santa Maria de les Franqueses, s'han programat vetllades musicals amb poesia, amb una importància del món coral i servides per alguns dels millors músics i dels més assenyalats actors i actrius de l'escena catalana. Per celebrar el seu desè aniversari s'han programat quatre concerts i un concert extraordinari a càrrec de l'Escolania de Montserrat el 25 de juny, amb un programa variat d'obres de Johannes Brahms, Felix Mendelssohn i Bernat Vivancos, entre d'altres.