"El Màster en Creació de Teatre Musical donarà eines i llibertat creativa als nostres alumnes"

Thu, 18 May 2023 16:35:00 +0000

Toni Pagès, professor del Taller de Músics (a la dreta), i Josep Galindo, director d'Eòlia Centre Superior d'Art Dramàtic, ens han parlat del conveni de col·laboració entre aquests dos centres que els ha permès crear el Màster en Creació de Teatre Musical, ja que Pagès n'és un dels coordinadors i Galindo, un dels directors. Aquest màster de títol propi ofereix a intèrprets, compositors, directors i dramaturgs l'oportunitat d'aprofundir en les eines que interrelacionen la música i el teatre i entendre els mecanismes teòrics i estructurals del gènere. Hi poden accedir titulats en estudis superiors de música, dramatúrgia, direcció i interpretació i professors, docents i professionals del sector que vulguin ampliar la seva formació.