López i Davis: "Amb el nostre espectacle volem dignificar la música de Nadal afroamericana"

Tue, 16 Dec 2025 17:40:00 +0000

La cantant Koko-Jean Davis i el guitarrista Lalo López ens han presentat el concert "Soulful Christmas", que ells mateixos oferiran amb el col·lectiu de música soul i funk Nación Funk All-Stars (que dirigeix el mateix López), el 23 de desembre, al Teatre Poliorama de Barcelona, i el 29 de desembre, a LaFact de Terrassa. Es tracta d'un espectacle nadalenc per a tots els públics en què, acompanyats per la veu i la presència captivadora de la cantant Koko-Jean Davis, proposen un acostament ple de ritme i groove al Nadal. Un xou que recuperarà cançons de grans figures del soul com Otis Redding, James Brown, Carla Thomas, Darlene Love o Rufus Thomas, dedicades a aquestes dates tan entranyables, però amb l'inconfusible sabor i ànima de la música afroamericana. A més, a duet, actuen per a nosaltres.