Clàudia Baulies: "Musicalment no arribes tan lluny amb la ment com explorant amb els músics"

Wed, 16 Jun 2021 17:00:00 +0000

La jove compositora Clàudia Baulies i cinc intèrprets han posat en marxa un projecte de Verkami per gravar el disc "L'aigua trobada", amb quatre obres originals mai publicades de la mateixa Baulies amb l'objectiu de compartir-les amb tothom i contribuir a donar a conèixer la música contemporània a tots els públics. Totes les peces tenen com a nexe comú el concepte de l'aigua. Com que el verkami ha estat un èxit, el disc s'enregistrarà a finals d'agost amb els cinc intèrprets del projecte, que són les violinistes Ariadna Rodríguez i Esther Gutiérrez, Nina Sunyer, viola, Adrià Cano, violoncel, i el pianista Dani Ariño. Per saber coses del CD i de la font d'inspiració de tot el projecte, hem parlat amb la compositora catalana (a la foto, a la dreta) i la viola Nina Sunyer (esquerra).