Ana Rossi: "A les lletres de les meves cançons sempre hi ha veritat en totes les formes possibles"

Fri, 17 Feb 2023 17:20:00 +0000

La cantautora argentina establerta a Catalunya Ana Rossi ens ha presentat el seu primer disc amb composicions seves, titulat "Una casa", que surt avui a les plataformes i que properament sortirà publicat en CD. Conté cançons amb influències del folklore llatinoamericà, la península Ibèrica, la música popular brasilera, que mostren el seu interès per la poesia. El disc es titula "Una casa", perquè és una llar amfíbia entre la seva Argentina natal i Catalunya. Rossi l'ha gravat amb les col·laboracions de músics tan importants com Aleix Tobias, Juan Pablo Balcázar, Rita Payés, Maria Di Pace, entre molts d'altres. A més, ens ha ofert una actuació en directe que veureu a l'Instagram de @catalunyamusica.