Jordi Masó: "Quan escric, intento no ser músic"

Thu, 02 Jun 2022 16:20:00 +0000

El pianista i escriptor català ens ha presentat "Les males herbes", el seu nou llibre de contes, publicat per l'Editorial Males Herbes, que enguany celebra el 10è aniversari. Es tracta del vuitè llibre del músic català i conté 9 relats que tenen com a protagonistes persones corrents que es tornen dolentes com a conseqüència de la frustració, l'avorriment, l'herència genètica o les ànsies de venjança, però distanciant-se del sensacionalisme i utilitzant l'humor per plantejar històries terribles. Dos dels contes tenen com a protagonistes un cantant d'òpera amb l'ego inflat i una professora de piano que, aclaparada pel talent d'un dels seus alumnes, posa en pràctica mètodes educatius impossibles. Jordi Masó ens ha explicat que aquest és el seu llibre més negre i que es pot passar un mes sense escriure, però, en canvi, necessita estudiar piano unes hores cada dia.