Esteve Costa: "Al nostre concert dels 50 anys, pràcticament totes les obres, menys 2, són estrenes"

Thu, 27 May 2021 17:00:00 +0000

La Federació Corals Joves de Catalunya (CJC) té 51 anys d'història i en formen part una vintena de cors. Diumenge, 30 de maig, l'entitat ha organitzat un concert al Palau de la Música Catalana en dues sessions per celebrar els seus 50 anys, que exactament es van complir l'any passat, però que se celebren ara per culpa de la pandèmia i el confinament, que va comportar la suspensió de totes les activitats musicals. Per conèixer tots els detalls d'aquest concert d'aniversari hem parlat amb Esteve Costa, director de cors, membre de l'equip artístic de CJC i membre del jurat del Segon Concurs de Composició, organitzat per la federació (a l'esquerra a la foto) i també el compositor Albert de la Fuente, guanyador del Segon Concurs de Corals Joves de Catalunya i de qui diumenge s'estrenaran dues obres al concert del Palau.