Guillem Arnedo: "Al Festival L'Hora del Jazz donem accés als músics a sales i a circuits"

Thu, 08 Sep 2022 17:00:00 +0000

Guillem Arnedo, president de l'Associació de Músics de Jazz i Música Moderna de Catalunya (AMJM), que organitza el Festival L'Hora del Jazz-Memorial Tete Montoliu, i el pianista Sergi Sirvent, que inaugurarà diumenge aquest certamen amb un concert a Sitges (amb Tempe Hernández, contrabaix, i Òscar Domènech i Ramon Prats, bateria) ens han presentat la 32a edició del Festival. Enguany ha programat 15 concerts i dos esdeveniments extraordinaris. D'una banda, el concert d'homenatge al guitarrista Joan Vinyals, que va morir el gener passat i que es farà el 12 d'octubre a Luz de Gas (amb Judit Neddermann, Santiago Auserón, Víctor Bocanegra i molts d'altres) i de l'altra, el concert d'homenatge al pianista i compositor de jazz català Tete Montoliu pels 25 anys de la seva mort, amb actuacions de The Changes, Ignasi Terraza i Manel Camp, precedides d'una taula rodona sobre la seva música i el seu art interpretatiu.