Berta Sala: "M'inspiren l'optimisme i l'elogi de la quotidianitat dels poemes de Salvat-Papasseit"

Thu, 28 Nov 2024 17:40:00 +0000

La cantant i compositora catalana Berta Sala (a la foto, a l'esquerra), amb la violinista Àuria Iglesias, membre de l'Edelweiss Quartet, ens ha presentat el concert "El món sonor de Salvat-Papasseit", on ella mateixa i la formació de cambra interpreten les cançons que s'han escrit a partir dels versos de l'immortal poeta català, de qui aquest any es commemora el centenari de la mort. Berta Sala i l'Edelweiss Quartet hi ofereixen cançons des d'Eduard Toldrà fins a l'actualitat, passant per la Nova Cançó i també cançons que ella mateixa ha escrit a partir dels poemes de Salvat-Papasseit. "El món sonor de Salvat-Papasseit" es presentarà el 5 de desembre al Teatre Kursaal de Manresa i està tancant dates per portar-lo a altres sales del nostre país. Aquesta tarda, Berta Sala ens ha interpretat en directe una de les cançons del concert. Aquesta actuació musical la veureu a la web del nostre programa i també a la playlist de 3CatCultura a YouTube.