Elena Pereta: "Els infants de 0 a 3 anys també existeixen i també tenen dret a tenir concerts"

Fri, 02 Jul 2021 17:00:00 +0000

Ens han acompanyat els tres components de la Companyia Com Sona, formada per Oriol Aguilar, Elena Pereta i Marçal Ayats, que demà dissabte, 3 de juliol, estrena l'espectacle "Ba Ba Bach!", pensat per a infants de 0 a 3 anys (per això té una durada màxima de 40 minuts) i que és un encàrrec del Festival Bachcelona. En aquest espectacle la música convidarà els més petits a fer volar la imaginació a través del so, els instruments, les vocalitzacions i les inflexions de la veu. El repertori de "Ba Ba Bach!" s'inspira en melodies de Johann Sebastian Bach que obren la porta d'entrada a un món màgic i desperten els cinc sentits. Una proposta amb diverses sorpreses, que serà estimulant per a fills i també per als pares (a nivell cognitiu i emocional) i que servirà per introduir els més menuts de casa a la música clàssica i sobretot a les obres més conegudes de Bach.