The Ministers of Pastime: "La residència a Torroella ens ha permès parlar del nostre futur"

Fri, 08 Jul 2022 16:00:00 +0000

Hem entrevistat els violinistes barrocs Ignacio Ramal i Sara Balasch i l'organista i clavecinista Joan Seguí, que són tres dels nou components de The Ministers of Pastime, una de les tres formacions seleccionades per participar en el projecte de cooperació europea a gran escala EEEMERGING+, que dona suport i promoció a joves grups de música antiga, del qual forma part el Festival de Torroella. El projecte EEEMERGING+ els ofereix fer una residència musical en aquest certamen des del 2 fins al 9 de juliol. Aquesta residència els permetrà, entre altres activitats, oferir un concert gratuït el dia 17 de juliol, al Cinema Petit de Torroella, en el marc del Fringe del Festival de Torroella, on podran mostrar el resultat de la feina que han fet durant aquests dies de juliol a terres empordaneses.