Romà Escalas: "Recuperar el patrimoni musical també és recuperar la interpretació"

Thu, 10 Jun 2021 17:00:00 +0000

Romà Escalas és el director artístic de la 9a edició del cicle Música al Claustre de l'Institut d'Estudis Catalans (IEC), que està organitzat per la Comissió d'Activitats Musicals del centre i ens ha presentat el cicle que, aquest any, consta de tres concerts que es faran al Pati de la Casa de Convalescència. El primer concert serà el dissabte el 12 de juny amb Jordi Savall i Pedro Estevan. El cicle continuarà el 8 de juliol amb l'actuació de la pianista Marina Rodríguez Brià amb la ballarina Belén Cabanes, i es tancarà el 15 de juliol amb el conjunt vocal In Sana Poètic, dirigit per Jordi Ribell. Tots tres concerts il·lustraran estils d'interpretació derivats del concepte actual de recuperació i connexió, amb repertoris allunyats en el temps i l'espai, obtinguts com a resultat d'un procés de recerca sobre repertoris musicals (respectant-ne els originals) inspirats en obres i fets d'èpoques rellevants de la música a Catalunya -que sovint encara són desconeguts o inèdits.