David Ibáñez: "Volem portar la música a tothom amb la nostra programació pròpia"

Wed, 26 May 2021 17:00:00 +0000

David Ibáñez és el director de la Fundació Auditori de Girona i l'hem entrevistat amb motiu del quinzè aniversari d'aquest equipament i de la programació especial que s'ha preparat per celebrar-ho. Aquesta celebració, que es desplegarà del 3 al 8 de juny, comptarà amb la conferència inaugural del cuiner Josep Roca (el dijous 3 de juny). A més, també oferirà l'actuació de l'extraordinari pianista croat Ivo Pogorelich, el mateix dijous 3; de Cala Vento (divendres 4 a les 20 h); de Love of Lesbian (5 i 6 de juny a les 20 h), i també hi haurà una instal·lació audiovisual al vestíbul de l'Auditori de Girona de Perspective Events. David Ibáñez ens ha explicat que l'Auditori de Girona vol continuar sent un espai cultural de referència, oferint una programació de servei públic i ampliant la base social de la música a Girona i, per fer-ho, ens ha presentat els diversos projectes que han preparat. Fotografia: Auditori de Girona.