Carlos Checa: "A la JOSB, el primer són els nostres músics, i tenen prou nivell per fer de solistes"

Wed, 22 Feb 2023 17:50:00 +0000

Carlos Checa (al centre de la foto), director titular de la Jove Orquestra Simfònica de Barcelona (JOSB), i Raúl López i Queralt Planas, músics de la formació i solistes del concert solidari que la JOSB oferirà aquest diumenge al Palau de la Música Catalana, ens han presentat el programa musical d'aquesta vetllada a benefici de Càritas Castrense Barcelona. Rául López i Queralt Planas interpretaran el Concert núm.1 per a dos clarinets de Krommer, i la resta d'obres del concert seran l'estrena de l'obra "Une soirée au cirque", del jove compositor català Lucas Altaba, i la Quarta simfonia de Robert Schumann.