Juanjo Mena: "En plena pandèmia no hi ha cap país que musicalment faci el mateix que Espanya"

Fri, 05 Mar 2021 18:00:00 +0000

El director Juanjo Mena, una de les batutes espanyoles més internacionals, torna aquest cap de setmana (6 i 7 de març) amb l'Orquestra Simfònica de Barcelona i Nacional de Catalunya (OBC) per dirigir un programa format per obres de Poulenc, Beethoven, Ginastera i Lutoslawski, amb els pianistes Josep Colom i Alberto Rosado com a solistes. Hem pogut conversar amb ell via telefònica i ens ha explicat què significa per a ell tornar a conduir l'OBC en aquest cas substituint el director Leonard Slatkin, que no ha pogut venir a Barcelona per les mesures sanitàries anti-Covid dels Estats Units, país on resideix. També hem parlat de com la pandèmia està afectant la seva feina de director de grans orquestres internacionals.