Sergi Felipe: "Volem donar valor a les veus i als arranjadors de les cançons que són poc valorats"

Wed, 19 May 2021 17:00:00 +0000

Avui hem conversat via telefònica amb Sergi Felipe, músic i director del segell Underpool, a més de productor musical i executiu del nou disc "Esto sí se llama querer", editat per aquest segell, i també amb la cantant i flautista Mayte Alguacil i la pianista Ester Quevedo a l'estudi i que actuen en aquesta novetat discogràfica. És el treball número 50 que publica Underpool. Un disc que tots ells ens han presentat avui a l'"Assaig general". A més, Mayte Alguacil i Ester Quevedo ens han interpretat en directe el bolero "Te me olvidas" de Vicente Garrido i Gunther Manuel Salinger que apareix a l'àlbum. "Esto sí se llama querer" és un àlbum de boleros, produït per Sergi Felipe i Alfred Artigas durant la pandèmia, on han participat 64 músics de diferents generacions i trajectòries de la talla de Lluís Vidal, Jorge Rossy, Jaume Llombart, Carme Canela, Roger Mas, Sílvia Pérez Cruz i Rita Payés, entre molts altres.